CELEX: C2007/315/45
Language: da
Date: 2007-12-22 00:00:00
Title: Sag C-456/07: Anmodning om præjudiciel afgørelse indgivet af Najvyšším súdom Slovenskej republiky den 9. oktober 2007 — Karol Mihal mod Daňový úrad Košice V

22.12.2007   
            
            
               DA
            
            
               Den Europæiske Unions Tidende
            
            
               C 315/26
            
         Anmodning om præjudiciel afgørelse indgivet af Najvyšším súdom Slovenskej republiky den 9. oktober 2007 — Karol Mihal mod Daňový úrad Košice V
   (Sag C-456/07)
   (2007/C 315/45)
   Processprog: slovensk
   Den forelæggende ret
   Najvyšší súd Slovenskej republiky
   Parter i hovedsagen
   
      Sagsøger: Karol Mihal
   
      Sagsøgt: Daňový úrad Košice V
   Præjudicielle spørgsmål
   
               1)
            
            
               Skal artikel 4, stk. 5, første led, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (herefter »sjette direktiv«) fortolkes således, at den kun vedrører offentligretlige organer, som er juridiske personer, og ikke offentligretlige organer, som er fysiske personer, dvs. at offentligretlige organer, som er juridiske personer, ikke anses for afgiftspligtige personer for så vidt angår virksomhed eller transaktioner, som de udøver eller foretager i deres egenskab af offentlig myndighed, hvorimod offentligretlige organer, som er fysiske personer, anses for afgiftspligtige personer?
            
         
               2)
            
            
               Såfremt en national bestemmelse begrænser kredsen af personer, som ikke anses for afgiftspligtige personer (som ikke er undergivet merværdiafgift) i henhold til artikel 4, stk. 5, første led, i sjette direktiv, kan artikel 4, stk. 5, første led, i sjette direktiv da anses for umiddelbart anvendelig?
            
         
               3)
            
            
               Kan en fysisk persons virksomhed, såsom i nærværende sag en foged, som udøver offentlig myndighed, og som i national ret anses for offentlig ansat, anses for et offentligretligt organs virksomhed, dvs. at han ikke anses for en afgiftspligtig person for så vidt angår virksomhed eller transaktioner, som han udøver eller foretager i sin egenskab af offentlig myndighed?